Az a kereskedő, aki engedélyköteles kereskedelmi tevékenység kivételével kereskedelmi tevékenységet kíván folytatni köteles az erre irányuló szándékát a kereskedelmi hatóságnak bejelenteni. A kereskedelmi tevékenység formáját a kereskedő a Ker. tv. 3.§ (4) bek.-e alapján maga választhatja meg. A Kormány kereskedelmi hatóságként a csomagküldő kereskedelem, az automatából történő értékesítés, a mozgóbolt útján folytatott kereskedelmi tevékenység, az üzleten kívüli kereskedelem valamint a közlekedési eszközön folytatott értékesítés esetében a kereskedő székhelye szerinti település önkormányzat jegyzőjét jelöli ki. Az üzletben, bevásárlóközpontban, vásáron vagy piacon folytatott kereskedelmi tevékenység továbbá a közterületi és közvetlen értékesítés esetében a kereskedelmi tevékenység helye szerinti települési önkormányzat jegyzőjét jelöli ki. Üzletköteles termék árusítására vonatkozó kérelem benyújtása esetén a hatóság teljes eljárásra tér át. Az ügyintézési határidő túllépése esetén (25 nap) az eljárás lefolytatásáért fizetendő illeték hiányában tízezer forintot megfizet a kérelmező ügyfélnek. Az üzlet az üzletköteles termékek forgalmazása esetén a kereskedelmi hatóság által kiadott határozattal, egyéb esetben az üzlet üzemeltetésére irányuló szándéknak a kereskedelmi hatóság részére történő bejelentését követően üzemeltethető. A kereskedelmi tevékenységek végzésének feltételeiről  szóló 210/2009. (IX. 29.) Korm. rendelet 6. sz. melléklete tartalmazza a kereskedő által forgalmazható termékköröket, a 3. sz. melléklet a kizárólag üzletben forgalmazható – ezáltal működési engedélyköteles – termékek felsorolását tartalmazza. A jegyző mind a bejelentéshez kötött kereskedelmi tevékenységekről, mind a működési engedéllyel rendelkező üzletekről nyilvántartást vezet. Az Országos Kereskedelmi Nyilvántartási Rendszer adatai az alábbi linken érhetőek el: https://oknyir.kh.gov.hu/ A kereskedő az adatokban bekövetkezett változást haladéktalanul, illetve a nyitvatartási idő változását az azt megelőző 8 napon belül köteles bejelenteni. Az üzlet megszűnését a megszűnést követő 8 napon belül a működési engedélyről kiadott igazolás leadásával egyidejűleg be kell jelenteni. A bejelentést és a kérelmet formanyomtatványon kell benyújtani. Tekintettel az ügyek egyedi jellegére bővebb felvilágosítással az ügyintéző szolgál. A működési engedély kiadása iránti kérelem illetéke: illetékmentes A működési engedély módosítása iránti kérelem: illetékmentes A működési engedély másodlat kiállításának illetéke: illetékmentes A működési engedéllyel rendelkező kereskedelmi üzlet megszűnés bejelentése illetékmentes. Az engedélyezési eljárásban a szakhatóságok közreműködése igazgatási szolgáltatási díjköteles lehet. A bejelentés illetéke: illetékmentes A bejelentés adataiban bekövetkezett változás és a kereskedelmi tevékenység megszüntetésének bejelentése illetékmentes. Ügyintézési határidő: bejelentés-köteles tevékenység esetén 8 nap, működési engedélyezési eljárás esetén 25 nap. Ügyintéző: Galóné Tóth Erika